JAVNI RAZPIS ZA RAZVOJ PROSTOVOLJSKIH ORGANIZACIJ

**V P R A Š A N J A I N O D G O V O R I**

|  |  |  |
| --- | --- | --- |
| 1. | V Javnem razpisu za razvoj prostovoljskih organizacij je navedeno, da je v okviru razpisa predvideno »sofinanciranje predvidoma 35 delovnih mest za mentorje in/ali koordinatorje prostovoljstva v prostovoljskih organizacijah«. V 12. točki razpisne dokumentacije pa je omenjeno še, da bo »iz vsake statistične regije sofinancirana ena (1) vloga in sicer tista, ki bo dosegla najvišje skupno število točk«, kar torej pomeni 12 financiranih vlog. Hkrati razpis navaja, da organizacija prijaviteljica v vlogi ne more zaprositi za več kot eno delovno mesto, partnerski konzorciji pa, če prav razumemo, niso predvideni(?). Se bo torej financiralo samo 12 delovnih mest in medregijsko konzorcijsko povezovanje NVO tokrat ni predvideno? | Iz vsake statistične regije bo sofinancirana ena vloga in sicer tista, ki bo dosegla najvišje skupno število točk ob upoštevanju določila, da je dosegla minimalni kakovostni kriterij. Preostanek sredstev  bo ministrstvo dodelilo naslednjim najvišje ocenjenim vlogam ne glede na statistično regijo (ob upoštevanju minimalnega kakovostnega kriterija pri merilih 1 in 2).  Iz tega izhaja, da bo ministrstvo sofinanciralo predvidoma 35 delovnih mest za mentorje in/ali koordinatorje prostovoljstva. |
| 2. | V javnem razpisu piše, da prijavitelj mora z osebo, ki bo zaposlena na sofinanciranem delovnem mestu skleniti pogodbo o zaposlitvi za neprekinjeno obdobje najmanj 27 mesecev za polni delovni čas.  Ali je opcija, da koordinator oz mentor opravlja delo kot s.p. ali gre izključno za redno zaposlitev za polni delovni čas? Ali ena oseba mora biti zaposlena za polni delovni čas oziroma ali lahko zaposlimo 2 mentorja za polovični delovni čas?  | V javnem razpisu imate točno navedeno, da morate z osebo, ki bo zaposlena na sofinanciranem delovnem mestu skleniti pogodbo o zaposlitvi za neprekinjeno obdobje najmanj 27 mesecev za polni delovni čas.  Zaposlitev za krajši delovni čas od polnega je dovoljena le v primeru, da je osebi z odločbo priznana pravica do dela s krajšim delovnim časom od polnega. Pri tem se tudi zaposlitev sofinancira sorazmerno. Torej ne morete razporediti delovno mesto na dve zaposlitvi, prav tako se delo ne more opravljati preko s.p.  |
| 3. | Ali je na to delovno mesto mogoče razporediti v organizaciji že zaposleno osebo ali mora biti nova zaposlitev?Ali veljajo kakšni pogoji glede predhodnega statusa na zavodu za zaposlovanje in njegovega trajanja? | Prerazporeditev že zaposlenega na mentorsko mesto ali mesto koordinatorja je sicer možna, vendar bo morala ta oseba opravljati samo dela mentorja ali koordinatorja prostovoljstva. To bo med drugim moralo biti  razvidno že ob predložitvi vloge na javni razpis ter kasneje iz poročil o delu zaposlenega na sofinanciranem delovnem mestu. Zaposleno osebo na novo delovno mesto se prezaposli z anksom k pogodbi o zaposlitvi. Pogojev glede predhodnega statusa na zavodu za zaposlovanje in njegovega trajanja ni. |
| 4. | Ali je možno v sklopu prijave na razpis oblikovati konzorcije prijaviteljev? | Ne, konzorciji niso predvideni. |
| 5. | Pogoj pri prijavi je zaposlena oseba za polni ali krajši delovni čas? Ali velja 10% ali 20% zaposlitev? | Da, važno je, da ima sklenjeno delovno razmerje in da je prijavljena na ZZZS. |
| 6. | Ali lahko v okviru prijave predvidimo, da bo zaposleni mentoriral in koordiniral prostovoljce v drugih organizacijah? | Ne, že iz same vloge na javni razpis *Obrazec št. 1 Prijavnica na razpis* (organizacija potrebuje zaposlitev ter prispevek te zaposlitve k razvoju vaše organizacije) je razvidno, da je delovno mesto namenjeno izključno koordiniranju in mentoriranju prostovoljcev v vaši organizaciji. |
| 7. | Ali je določeno število prostovoljcev, ki jih je treba v okviru projekta angažirati? Začetno število prostovoljcev predstavlja pomembno merilo pri izboru? | Začetno število prostovoljcev sicer ne predstavlja direktno merila za ocenjevanje, vendar pa mora iz vloge in opisa delovnega mesta jasno izhajati, da gre za organizacijo, ki prostovoljsko delo organizira in usmerja proces prostovoljstva, za kar potrebuje usposobljene mentorje oziroma koordinatorje prostovoljstva.  |
| 8. | Zanima me stopnja zahtevane izobrazbe za koordinatorja ali mentorja. Ali je potreben strokoven izpit iz socialnega varstva. Ali je višina odvisna od plačnih razredov v javnem sektorju. Ali je lahko zaposlena oseba zaposlena ½ kot koordinator in ½ delovnega časa kot mentor? | Javni razpis ne zahteva pogoja izobrazbe ali strokovnega izpita iz socialnega varstva. Višina plače je stvar delodajalca, sofinanciranje s strani MJU znaša 30.000 EUR/leto, višina plače tudi ni odvisna od plačnih razredov javne uprave. Zaposleni (1 ) za polni delovni čas lahko v okviru ene zaposlitve opravlja obe vlogi , torej delo mentorja in koordinatorja prostovoljstva. |
| 9. | Ali je financiranje razdeljeno vzhod/zahod, po regijah in ali ima katera prioriteto? | Financiranje ni razdeljeno po kohezijskih regijah, bo pa iz vsake statistične regije sofinancirana ena vloga in sicer tista, ki bo dosegla najvišje skupno število točk ob upoštevanju določila, da je dosegla minimalni kakovostni kriterij. Preostanek sredstev  bo ministrstvo dodelilo naslednjim najvišje ocenjenim vlogam ne glede na statistično regijo (ob upoštevanju minimalnega kakovostnega kriterija pri merilih 1 in 2).  Iz tega izhaja, da bo ministrstvo sofinanciralo predvidoma 35 delovnih mest za mentorje in/ali koordinatorje prostovoljstva. |
| 10. | Če izberemo kazalnik št. zadovoljnih prostovoljcev, kaj se šteje kot izhodiščna vrednost in ali je potreba v osnovi opravljena analiza? | Izhodiščno vrednost določite ob oddaji vloge na JR, določite jo sami, v kolikor imate v organizaciji že opravljeno analizo o zadovoljstvu prostovoljcev lahko kot izhodišče navedete rezultat te analize, če te nimate je izhodišče 0. Končna vrednost bo dobljena vrednost na izvedeni anketi na 20% vzorcu. |
| 11. | Organizacija je na Javnem razpisu za sofinanciranje projektov razvoja in profesionalizacije nevladnih organizacij in prostovoljstva PRIDOBILA subvencijo delovnega mesta, med predstavitvijo ste dejali, da NI pridobila. Katero drži? | V merilu pod točko 3.2. Organizacija je na Javnem razpisu za sofinanciranje projektov razvoja in profesionalizacije nevladnih organizacij in prostovoljstva (Ur.l. RS, št. 34/19) pridobila subvencijo delovnega mesta v nevladni organizaciji – SKLOP B in sicer 0 =DA, 2=NE. Torej dodatne točke dobite, če **niste pridobili subvencije** delovnega mesta na prej omenjenem javnem razpisu.  |
| 12. | Prosim pošljite obrazce v word, da bo možen vnos | Vsi obrazci (word) so objavljeni na naši spletni ne sledeči povezavi:https://www.gov.si/zbirke/javne-objave/javni-razpis-za-razvoj-prostovoljskih-organizacij/ |
| 13.  | Kje bomo lahko prevzeli PTT predstavitev? | Predstavitev je objavljena na naši spletni strani. |
| 14. | Ali je na zaprto ovojnico (v kateri bo vsa razpisna dokumentacija) treba prijavitelja, prejemnika in oznako JR natisniti, ali je vse to na ovojnici vpisano ročno- kot smo navajeni pri običajnih pismih? | Ovojnice lahko izpolnite tudi ročno. |
| 15. | Kako se lotimo opisa delovnih nalog v smislu, da naštejemo naloge zaposlenega, kot so npr. v pogodbi o delu ali je lahko opisno? | V obrazcu imate navedeno, da opišite delovne naloge, ki jih bo zaposlena oseba na tem delovnem mestu opravljala (torej opisno). |
| 16. | Naše društvo je prostovoljna organizacija, a ne vem ali je kakšen poseben register (vpisnik) v katerega naj bi vnesli naše društvo. Smo društvo v javnem interesu (za to oddajamo vlogo vsako leto), za prostovoljne organizacije pa ne vem.  | Vpis v vpisnik prostovoljskih organizacij in organizacij s prostovoljskim programom skladno z Zakonom o prostovoljstvu:<https://www.ajpes.si/Registri/Drugi_registri/Prostovoljske_organizacije/Splosno#b324> |
| 17. | Zanima nas, od katerega meseca naprej moramo zaposliti koordinatorja oziroma mentorja prostovoljcev? V razpisni dokumentaciji piše. da prijavitelji morajo pogodbo o zaposlitvi osebe na sofinanciranem delovnem mestu skleniti najkasneje v roku štirih (4) mesecev po podpisu pogodbe o sofinanciranju.  | Od katerega meseca boste zaposlili koordinatorja ali mentor prostovoljstva organizacija presodi sama, pogoj v javnem razpisu je, da se pogodba oz. zaposlitev z osebo, ki bo na delovnem mestu mentor in koordinator sklene najkasneje v roku štirih (4) mesecev po podpisu pogodbe o sofinanciranju.  |
| 18. | Zanima nas, ali je upravičena delovna naloga zaposlenega preko razpisa tudi mentorstvo in koordinacija mednarodnih prostovoljcev, ki v organizaciji opravljajo enoletno prostovoljstvo? Dodajam še bolj splošno vprašanje: Ali je vključevanje mednarodnih prostovoljcev, poleg lokalnih, lahko predmet razpisa? | Namen JR je sofinanciranje delovnih mest za mentorje in/ali koordinatorje prostovoljstva v prostovoljskih organizacijah tako, da je glede na namen JR upravičeno tudi mentorstvo in koordinacija mednarodnih prostovoljcev. |